Saw IV

Saw IV er en skrekkfilm fra 2007 med Scott Patterson, Betsy Russell, Lyriq Bent, Donnie Wahlberg, Shawnee Smith som Amanda og Tobin Bell som John Kramer a.k.a. Jigsaw. Filmen er regissert av Darren Lynn Bousman som også laget Saw II og Saw III. Manuset er skrevet av Patrick Melton og Marcus Dunstan. Historien er utviklet av Thomas H. Fenton, Patrick Melton og Marcus Dunstan.

Den ble etterfulgt av Saw V (2008).

Handling 

Filmen starter med obduksjonen av John Kramers kropp. Her blir hodet skåret opp, og vi ser tydelig merkene etter operasjonen fra Saw III. Johns hjerne blir hentet ut av hodet og lagt på en vekt. Like etter så er det magens tur til å bli undersøkt. Legene skjærer ut magen og legger den i vasken. Her blir den kuttet opp for å se hva som er inni. Da finner de til sin store overraskelse en kassett i stearin, og etterforsker Hoffman blir hentet ned for å sjekke hva som er på den. John Kramer a.k.a. Jigsaws stemme blir hørt, og her forteller han at lekene vil fortsette, og at hans død ikke endrer på noe.

Filmen går nå en tid tilbake for å forklare hele historien. Saw IVs handling foregår samtidig som handlingen i Saw III. Rigg og resten av SWAT-teamet beveger seg sakte ned en trapp til en kjeller. Her finner de Kerry i en av Amandas diabolske feller som tok livet av henne. Rigg er nå besatt av å finne Jigsaw og mister kjæresten på grunn av dette. Men ikke lenge etter blir han også kastet inn i en av Jigsaws leker. Jigsaw begrunner Riggs deltakelse med " du har for lenge sett dine kolleger bli drept av sitt arbeid mens du selv alltid har vært trygg." Rigg må nå se hendelsene fra Jigsaws syn på ting for å redde de to politimennene Eric Mathews og Hoffman fra den groteske død.

Filmen slutter der Saw III sluttet. Vi får møte Jeff og hans kone Lynn idet hun blir skutt, og Jeff da skyter Amanda og tar hennes liv. Vi får også se agent Strahm møte Jeff for så å skyte han ved en feiltagelse. Agent Strahm står da igjen i et rom hvor fire mennesker måtte bøte med livet. Rigg blir skutt i magen av Eric rett før Eric møter sin skjebne når to isblokker knuser hodet hans. Til tross for å ha blitt skutt overlever Rigg. Hoffman går også vekk med livet i behold ettersom det viser seg at han er en del av Jigsaw-teamet. Filmen slutter med at Hoffman stenger døren etter seg, og dermed stenger han alle inne.

Filmen slutter dermed med alle hovedrolle-figurene fra Saw-serien stengt inne i samme bygning. Mange spørsmål er fremdeles ubesvart, som for eksempel hvordan det går med datteren til Jeff og Lynn. Disse spørsmålene ble besvart i Saw V som hadde premiere 24. oktober 2008.

I rollene 
Tobin Bell .................. John Kramer/ Jigsaw    	(Saw I-IV)
Shawnee Smith .......... Amanda                 		(Saw I-IV)
Dina Meyer ................ Kerry                  		(Saw I-IV)
Lyriq Bent .................. Rigg                   		(Saw II-IV)
Donnie Wahlberg ....... Eric Mathews          		(Saw II-IV)
Costas Mandylor ........ Hoffman               		(Saw III-IV)
Betsy Russell ............. Jill                  		(Saw III-IV)
Angus Macfadyen ...... Jeff                  		(Saw III-IV)
Bahar Soomekh .......... Lynn                	   	(Saw III-IV)
Scott Patterson ............ Agent Strahm           	(Saw IV)
Athena Karkanis ......... Agent Perez            		(Saw IV)
Justin Louis ................. Art                    		(Saw IV)
Simon Reynolds .......... Lamanna                		(Saw IV)

Referanser

Eksterne lenker
 
 

Filmer fra 2007
Engelskspråklige filmer
Skrekkfilmer fra USA
Oppfølgerfilmer